Piyanqotəpə qətliamı

Piyanqotəpə qətliamı — 16 may 1979-cu ildə Türkiyədə baş vermiş kütləvi qətl hadisəsi. Hadisə nəticəsində 7 nəfər həlak olmuş, 2 nəfər yaralanmışdır. Ankaranın Piyanqotəpə ərazisində sağçı hərbçilər tərəfindən əsasən solçuların getdiyi qəhvəxanaya basqın edilmişdir. Müttəhimlərdən Əli Bülənd Orxan 12 sentyabr çevrilişindən sonra edam olunmuşdur.

 Qətliam 
16 may 1979-cu ildə Keçiörən rayonunun Piyanqotəpə məhəlləsində yerləşən Rafiq Saydam küçəsində sağçılar Əli Bülənd Orxan, Nurullah Ağdoğan, Ərol Türkmən və Həsən tərəfindən dağıdılmışdır. Silahlılar kafedəkilərdən yerə uzanmağı tələb etmişdilər. Həmin vaxt qəhvəxanada 20 nəfər buna əməl etmişdir. Hücum edənlər yerdə yatan insanlara təsadüfi atəş açmışdılar. Həlak olanlar Hüsaməddin Qurban, Tuncay Sarıqaya, Mızrap Əli Daşkın, Ərdoğan Doğan, Müslüm Doğan, Mehmet Turan və Əhməd Turandır. 2 nəfər ağır yaralanmışdır. Hücum edənlər taksiyə minib qaçmışdılar.

 İstintaq 
Ankara Polis İdarəsinin 31 may 1979-cu il tarixli bəyanatında müttəhimlərin hadisədən əvvəl və sonra müxtəlif qətl, yaralanma və zorlamalarda da iştirak etdikləri iddia edilmişdir. Ankara Polis İdarəsi hadisəni belə izah etmişdir:

Qətliamın əsas şübhəlisi Əli Bülənd Orxan 12 oktyabr 1980-ci ildə İzmirdə yaxalanmışdır.

Müttəhimlərdən biri olan Ərol Türkmən 17 oktyabr 1980-ci ildə baş müfəttiş Hikmət Sökmənərin Ankaradakı evinə basqın etmişdir. O, Sökmənərin həyat yoldaşı Bilgən Sökmənəri yaralamış, Sökmənərin 12 yaşlı qızını isə öldürmüşdür. Hadisədən sonra polisin təzyiqi altında Türkmən öz başına atəş açaraq intihar etmişdir.

Əli Bülənd Orxan Ankara 1 saylı Hərbi Məhkəmədə mühakimə olunmuş və 24 iyun 1981-ci ildə edama məhkum edilmişdir. Kassasiya Kollegiyalarının Hərbi Məhkəməsi 25 fevral 1982-ci ildə edam hökmünü təsdiq etmişdir. Qərar Məşvərət Məclisi tərəfindən də qəbul edilmiş və nəhayət, prezident general Kənan Əvrənin sədrliyi ilə keçirilən Milli Təhlükəsizlik Şurasının 112-ci iclasında təsdiqlənmişdir. Orxan 13 avqust 1982-ci ildə Ankara Mərkəzi Qapalı Həbsxanasında asılaraq edam edilmişdir.

 İstinadlar 

Kateqoriya:Türkiyədə qətliamlar
Kateqoriya:1979-cu ildə Türkiyə
Kateqoriya:1979-cu ildəki hadisələr